
Teekasutusloa andmine (Kangelaste pr 51a)
1. ASJAOLUD JA MENETLUSE KÄIK

Läbivaatamiseks laekus ehitise kasutusloa väljastamise taotlus koos õigesti vormistatud  ehitamise tehniliste dokumentidega ja seadusega ettenähtud korras kooskõlastatud tee-ehitusprojektiga. 
Teeseaduse § 22 lõike 2 kohaselt kohaliku tee tee-ehitusloa annab valla- või linnavalitsus. Ehitusluba nr 26 on väljastatud Narva Linnavalitsuse 13.08.2014 korralduse nr 898 alusel.
Rajatise ülevaatus ja nõuetele vastavuse kontroll on teostatud. Vastuvõtukomisjoni osavõtjad otsustasid, et valminud rajatis vastab tee-ehitusprojektile ning õigusaktidega kehtestatud tee ja ehitus- või remonditööde kvaliteedi ning muudele nõuetele.

Seega, teekasutusloa andmiseks takistusi ei ole ning  rajatisele võib väljastada   kasutusloa.

2. ÕIGUSLIKUD ALUSED
   2.1.Teeseaduse § 22 lõike 1 kohaselt tee kasutamiseks annab loa tee-ehitusloa andja (antud juhul   Narva Linnavalitsus).
2.2.Narva linna Ehitusmääruse § 27 lõike 3 kohaselt ehitise kasutusloa väljastamise või

      väljastamisest keeldumise ja kehtetuks tunnistamise otsustab Linnavalitsus.
3. OTSUS

Väljastada teekasutusluba Kangelaste pr 51a rajatud parklale.
4. RAKENDUSSÄTTED

4.1. Korraldus jõustub teatavakstegemisest.
4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

